**Mokyklos psichologo tiesioginio darbo funkcijos**:

Atlieka mokinio pagalbos ir (ar) ugdymosi poreikių vertinimą;

Konsultuoja mokinius ir jų tėvus (globėjus, rūpintojus) bei (ar) veda jiems užsiėmimus;

Vykdo krizių intervenciją ir postvenciją, kartu su pedagoginių psichologinių tarnybų specialistais teikia pagalbą mokiniams, siekiant veiksmingesnio mokinio grįžimo į jam įprastą gyvenimo, funkcionavimo lygį.

 **Mokyklos psichologo netiesioginio darbo funkcijos:**

Bendradarbiauja dėl psichologinių problemų prevencijos įgyvendinimo mokykloje su už prevencinę veiklą progimnazijoje atsakingais darbuotojais, kitais švietimo pagalbos specialistais bei kitomis psichologinių problemų prevenciją vykdančiomis įstaigomis bei organizacijomis:

Bendradarbiauja, šviečia, teikia rekomendacijas dėl mokinių psichologinių ir (ar) ugdymosi problemų progimnazijos mokytojams ir kitiems su mokinio ugdymu ir (ar) švietimo pagalba susijusiems asmenims progimnazijoje ir / ar už progimnazijos ribų;

Teikia ir gauna informaciją apie mokinius, turinčius psichologinių, asmenybės ir (ar) ugdymo problemų, suinteresuotiems asmenims / iš suinteresuotų asmenų ar sveikatos priežiūros įstaigoms bei kitoms institucijoms / iš šių institucijų teisės aktų nustatyta tvarka;

 Dalyvauja progimnazijoje atliekant aktualius tyrimus;

Dalyvauja progimnazijos vaiko gerovės komisijos veikloje, kitose darbo grupėse, susijusiose su psichologo funkcijomis;

Tobulina profesines kompetencijas, reikalingas progimnazijos psichologo funkcijoms atlikti.